Enginn kolmunni á Skagann frá því um páska Engin kolmunni hefur borist til bræðslunnar á Akranesi frá því um páska og ekki ljóst hvort skipin landi þar meira á þessari vertíð . Vilhjálmur Vilhjálmsson hjá uppsjávardeild HB Granda segir of snemmt að afskrifa kolmunnann til Akraness á þessari vertíð , þetta fari allt eftir því hvernig hann hegði sér og eins geti aðrir hlutir sett strik í reikninginn svo sem innkoma skipa í kringum sjómannadaginn . Vonir standi þó til að vertíðin standi að minnsta kosti þónokkuð fram í júnímánuð . Fyrir næstsíðustu helgi lönduðu öll skipin þrjú í Vestmanneyjum . Núna um helgina lönduðu tvö þeirra á Vopnafirði og eitt í Færeyjum , en kolmunninn er nú kominn suðurfyrir Færeyjar . Það var Lundey sem landaði 1.500 tonnum í Færeyjum . Öll voru skipin með nánast fullfermi , Ingunn með 1.900 tonn og Faxi 1.490 tonn , sem fór til bræðslu hjá vinnslu HB Granda á Vopnafirði .